Na temelju članka 95. stavka 1. Zakona o komunalnom gospodarstvu ("Narodne novine", broj 68/18) i članka 34. stavka 1. alineja 2. Statuta Grada Nova Gradiška ("Novogradiški glasnik 1/18) Gradsko vijeće Grada Nova Gradiška na\_\_\_\_ sjednici održanoj dana\_\_\_\_\_\_ 2018. donijelo je

# O D L U K U

**o komunalnoj naknadi I. OPĆE ODREDBE**

**Članak 1.**

* 1. Ovom Odlukom određuju se:
* područja zona Grada Nova Gradiška u kojima se naplaćuje komunalna naknada
* koeficijenti zona (Kz) za pojedine zone
* koeficijenti namjene (Kn) za nekretnine za koje se naplaćuje komunalna naknada
* rok plaćanja komunalne naknade
* način utvrđivanja i naplate komunalne naknade
* nekretnine važne za Grad Novu Gradišku koje se u potpunosti ili djelomično oslobađaju od plaćanja komunalne naknade
* opći uvjeti i razlozi zbog kojih se u pojedinačnim slučajevima odobrava djelomično ili potpuno oslobađanje od plaćanja komunalne naknade.

# II. SVRHA KOMUNALNE NAKNADE

**Članak 2.**

* 1. Komunalna naknada je novčano javno davanje koje se plaća za održavanje komunalne infrastrukture.
  2. Komunalna naknada je prihod proračuna Grada Nova Gradiška.
  3. Komunalna naknada koristi se za financiranje održavanja i građenja komunalne infrastrukture sukladno Programu održavanja komunalne infrastrukture i Programu građenja komunalne infrastrukture koji svake godine istovremeno s donošenjem proračuna za iduću godinu donosi Gradsko vijeće.
  4. Komunalna naknada može se na temelju odluke Gradskog vijeća koristiti i

za financiranje građenja i održavanja objekata predškolskog, školskog, zdravstvenog i socijalnog sadržaja, javnih građevina sportske i kulturne namjene te poboljšanja energetske učinkovitosti zgrada u vlasništvu Grada Nova Gradiška, ako se time ne dovodi u pitanje mogućnost održavanja i građenja komunalne infrastrukture.

# III. NEKRETNINE ZA KOJE SE PLAĆA KOMUNALNA NAKNADA

**Članak 3.**

1. Komunalna naknada plaća se za:
2. stambeni prostor
3. garažni prostor
4. poslovni prostor
5. građevinsko zemljište koje služi obavljanju poslovne djelatnosti
6. neizgrađeno građevinsko zemljište
7. Komunalna naknada plaća se za nekretnine iz stavka 1. ovoga članka koje se nalaze na području na kojem se najmanje obavljaju komunalne djelatnosti održavanja nerazvrstanih cesta i održavanja javne rasvjete te koje je opremljeno najmanje pristupnom cestom, niskonaponskom električnom mrežom i vodom prema mjesnim prilikama te čini sastavni dio infrastrukture Grada Nova Gradiška.
8. Građevinskim zemljištem koje služi obavljanju poslovne djelatnosti smatra se zemljište koje se nalazi unutar ili izvan granica građevinskog područja, a na kojemu se obavlja poslovna djelatnost.
9. Neizgrađenim građevinskim zemljištem smatra se zemljište koje se nalazi unutar granica građevinskog područja na kojemu se u skladu s propisima kojima se uređuje prostorno uređenje i gradnja mogu graditi zgrade stambene ili poslovne namjene, a na kojemu nije izgrađena zgrada ili na kojemu postoji privremena građevina za čiju izgradnju nije potrebna građevinska dozvola. Neizgrađenim građevinskim zemljištem smatra se i zemljište na kojemu se nalazi ruševina zgrade.
10. Garažni i poslovni prostor unutar vojne građevine i građevinsko zemljište unutar vojne lokacije ne smatraju se garažnim i poslovnim prostorom te građevinskim zemljištem koje služi obavljanju poslovne djelatnosti u smislu odredbi ovoga članka.

# IV. OBVEZNICI PLAĆANJA KOMUNALNE NAKNADE

**Članak 4.**

1. Komunalnu naknadu plaća vlasnik, odnosno korisnik nekretnine iz članka 3. stavka 1. ove Odluke ( u nastavku: obveznik).
2. Korisnik nekretnine iz stavka 1. ovoga članka plaća komunalnu naknadu:
3. ako je na njega obveza plaćanja komunalne naknade prenesena pisanim ugovorom
4. ako nekretninu koristi bez pravne osnove ili
5. ako se ne može utvrditi vlasnik.
6. Vlasnik nekretnine solidarno jamči za plaćanje komunalne naknade ako je obveza plaćanja komunalne naknade prenesena na korisnika nekretnine pisanim ugovorom.

# V. NASTANAK OBVEZE PLAĆANJA KOMUNALNE NAKNADE

**Članak 5.**

1. Obveza plaćanja komunalne naknade nastaje:
   1. danom izvršnosti uporabne dozvole odnosno danom početka korištenja nekretnine koja se koristi bez uporabne dozvole
   2. danom sklapanja ugovora kojim se stječe vlasništvo ili pravo korištenja nekretnine
   3. danom pravomoćnosti odluke tijela javne vlasti kojim se stječe vlasništvo nekretnine
   4. danom početka korištenja nekretnine koja se koristi bez pravne osnove.
2. Obveznik plaćanja komunalne naknade dužan je u roku od 15 dana od dana nastanka obveze plaćanja komunalne naknade, promjene osobe obveznika ili promjene drugih podataka bitnih za utvrđivanje obveze plaćanja komunalne naknade prijaviti upravnom tijelu Grada Nova Gradiška nadležnom za poslove komunalnog gospodarstva nastanak te obveze, odnosno promjenu tih podataka.
3. Pod drugim podacima bitnim za utvrđivanje obveze plaćanja komunalne naknade iz stavka 2. ovoga članka smatra se promjena obračunske površine nekretnine ili promjena namjene nekretnine.
4. Ako obveznik plaćanja komunalne naknade ne prijavi obvezu plaćanja komunalne naknade, promjenu osobe obveznika ili promjenu drugih podataka bitnih za utvrđivanje obveze plaćanja komunalne naknade u propisanom roku, dužan je platiti komunalnu naknadu od dana nastanka obveze.

# VI. PODRUČJA ZONA

**Članak 6.**

(1) Komunalna naknada u skladu s odredbama ove Odluke naplaćuje se na području naselja:

- Grad Nova Gradiška

- Kovačevac

- Prvča

- Ljupina

# Članak 7.

1. S obzirom na uređenost i opremljenost područja komunalnom infrastrukturom

u Gradu Nova Gradiška utvrđuju se četiri zone za plaćanje komunalne naknade prema popisu pod nazivom "Područje zona za obračun komunalne naknade" koji je sastavni dio ove Odluke.

# VII. KOEFICIJENTI ZONA

**Članak 8.**

1. Koeficijenti zona (KZ) iznose:

* u I zoni - 1, 00
* u II zoni - 0,85
* u III zoni - 0,75
* u IV zoni - 0,60

# VIII KOEFICIJENTI NAMJENE

**Članak 9.**

1. Koeficijenti namjene iznose:

|  |  |  |
| --- | --- | --- |
| Red.br. | Vrsta nekretnine i djelatnosti | Koeficijent namjene (Kn) |
| 1. | stambeni prostor | 1,00 |
| 2. | stambeni i poslovni prostor koji koriste neprofitne udruge građana | 1,00 |
| 3. | garažni prostor | 1,00 |
| 4. | poslovni prostor koji služi za proizvodne djelatnosti | 1,15 |
| 5. | poslovni prostor koji služi za djelatnosti koje nisu proizvodne |  |
| a) | uslužne obrtnički prostor | 1,2 |
| b) | uslužni neproizvodni javni prostor  (pošta, telekomunikacije, HŽ, poslovanje nekretninama, ljekarne i ostale poslovne usluge) | 3,0 |
| c) | trgovački prostor do 400 m2 | 2,5 |
| d) | ugostiteljstvo ( restorani i caffe-barovi i sl.) | 3,0 |
| e) | turizam (moteli, prenoćišta, agencije i sl.) – osim hotela | 3,0 |
| f) | ostale djelatnosti, škole, bolnice | 2,0 |
| g) | trgovački prostor preko 400 m2 | 5,0 |
| h) | kladionice, kasina i dr. priređivači igara na sreću | 10,0 |
| i) | benzinske postaje ,dobava i prodaja prirodnog plina, maloprodaja naftnih derivata i drugih roba putem maloprodajne mreže, trgovina sirovom naftom i naftnim derivatima, opskrba električnom energijom, | 6,0 |
| j) | banke i ostale financijske uslužne djelatnosti, osiguranja | 6,0 |
| 6. | građevinsko zemljište koje služi obavljanju poslovne djelatnosti | 10% od utvrđenog koeficijenta namjene koji je određen za poslovni prostor |
| 7. | neizgrađeno građevno zemljište | 0,05 |

1. Za poslovni prostor i građevinsko zemljište koje služi obavljanju poslovne djelatnosti, kad se poslovna djelatnost ne obavlja više od šest mjeseci u kalendarskoj godini, koeficijent namjene umanjuje se za 50%, ali ne može biti manji od koeficijenta namjene za stambeni prostor odnosno za neizgrađeno građevinsko zemljište.
2. Za hotele visina godišnje komunalne naknade iznosi 1% ukupnoga godišnjeg prihoda iz prethodne godine, ostvarenog u hotelima koji se nalaze na području Grada Nova Gradiška.

# IX. VRIJEDNOST BODA

**Članak 10.**

1. Gradsko vijeće do kraja studenoga tekuće godine donosi odluku kojom određuje vrijednost boda komunalne naknade (B) koja se primjenjuje od 1. siječnja iduće godine.
2. Vrijednost boda komunalne naknade (B) određuje se u kunama po četvornome metru (m²) korisne površine stambenog prostora u prvoj zoni jedinice lokalne samouprave.
3. Polazište za određivanje vrijednosti boda komunalne naknade (B) je procjena troškova održavanja komunalne infrastrukture iz programa održavanja komunalne infrastrukture uz uzimanje u obzir i drugih predvidivih i raspoloživih izvora financiranja održavanja komunalne infrastrukture.
4. Ako Gradsko vijeće ne odredi vrijednost boda komunalne naknade (B) do kraja studenoga tekuće godine, za obračun komunalne naknade u sljedećoj kalendarskoj godini vrijednost boda se ne mijenja.

# X. OBRAČUN KOMUNALNE NAKNADE

**Članak 11.**

1. Komunalna naknada obračunava se po četvornome metru (m²) površine nekretnine za koju se utvrđuje obveza plaćanja komunalne naknade i to za:
2. stambeni, poslovni i garažni prostor po jedinici korisne površine koja se utvrđuje na način propisan Uredbom o uvjetima i mjerilima za utvrđivanje zaštićene najamnine ("Narodne novine", br. 40/97.)
3. građevinsko zemljište koje služi obavljanju poslovne djelatnosti i neizgrađeno građevinsko zemljište po jedinici stvarne površine.
4. Iznos komunalne naknade po četvornome metru (m²) površine nekretnine utvrđuje se množenjem koeficijenta zone (Kz), koeficijenta namjene (Kn) i vrijednosti boda komunalne naknade (B).

# XI. ROKOVI PLAĆANJA KOMUNALNE NAKNADE

**Članak 12.**

1. Komunalna naknada se utvrđuje u godišnjem iznosu.
2. Komunalna naknada se plaća u mjesečnim iznosima , do 15-tog u mjesecu za prethodni mjesec.

# XII. RJEŠENJE O KOMUNALNOJ NAKNADI

**Članak 13.**

1. Rješenje o komunalnoj naknadi donosi se u postupku po službenoj dužnosti u skladu s odredbama ove Odluke i Odluke o vrijednosti boda komunalne naknade (B).
2. Rješenje iz stavka 1. ovoga članka donosi se do 31. ožujka tekuće godine ako se odlukom Gradskog vijeća mijenja vrijednost boda komunalne naknade (B) ili drugi podatak bitan za njezin izračun u odnosu na prethodnu godinu te u slučaju promjene drugih podataka bitnih za utvrđivanje obveze plaćanja komunalne naknade.
3. Rješenje o komunalnoj naknadi, rješenje o ovrsi, rješenje o obustavi postupka i rješenje o oslobađanju od plaćanja komunalne naknade donosi upravno tijelo Grada Nova Gradiška nadležno za poslove komunalnog gospodarstva.
4. Rješenje iz stavka 1. ovoga članka donosi se i ovršava u postupku i na način propisan zakonom kojim se uređuje opći odnos između poreznih obveznika i poreznih tijela koja primjenjuju propise o porezima i drugim javnim davanjima.
5. Protiv rješenja iz stavka 3. ovog članka može se izjaviti žalba o kojoj odlučuje upravno tijelo županije nadležno za poslove komunalnog gospodarstva.

# Članak 14.

1. Rješenjem o komunalnoj naknadi utvrđuje se:
2. iznos komunalne naknade po četvornome metru (m²) nekretnine
3. obračunska površina nekretnine
4. godišnji iznos komunalne naknade

4. mjesečni iznos komunalne naknade odnosno iznos obroka komunalne

naknade ako se ista ne plaća mjesečno i rok za plaćanje mjesečnog iznosa

komunalne naknade odnosno iznos obroka ako se komunalna naknada ne

plaća mjesečno

(2) Godišnji iznos komunalne naknade utvrđuje se množenjem površine nekretnine za koju se utvrđuje obveza plaćanja komunalne naknade i iznosa komunalne po četvornome metru (m2) površine nekretnine.

(3) Rješenje o komunalnoj naknadi koje nema sadržaj propisan stavkom 1. ove Odluke ništavo je.

# . NEKRETNINE KOJE SE U POTPUNOSTI ILI DJELOMIČNO OSLOBAĐAJU OD PLAĆANJA KOMUNALNE NAKNADE ( OPĆI UVJETI ZBOG KOJIH SE U POJEDINAČNIM SLUČAJEVIMA ODOBRAVA POTPUNO ILI DJELOMIČNO OSLOBAĐANJE OD PLAĆANJA KOMUNALNE NAKNADE)

**Članak 15.**

(1) Od obveze plaćanja komunalne naknade oslobađaju se u potpunosti nekretnine koje koriste:

1. Grad Nova Gradiška u svim slučajevima u kojima bi kao vlasnik ili korisnik zgrada i građevinskog zemljišta bio neposredni obveznik plaćanja komunalne naknade,

2. javne ustanove u isključivom vlasništvu Grada Nova Gradiška ,trgovačka društva

kojih je osnivač Grad Nova Gradiška (u 100% vlasništvu Grada)

3. humanitarne organizacije,

4. udruge proizašle iz Domovinskog rata, udruge za borbu protiv ovisnosti i udruge invalidnih i hendikepiranih osoba,

5. sakralni objekti sa pratećim sadržajima.

Djelomična ( privremena) oslobađanja od obveze plaćanja komunalne naknade

(2) Na dokumentirani pisani zahtjev ulagatelja u gospodarske projekte iz proizvodno - prerađivačkih djelatnosti u Gospodarskoj zoni Nova Gradiška, upravno tijelo Grada Nova Gradiška nadležno za poslove komunalnog gospodarstva oslobodit će ulagatelja od plaćanja komunalne naknade, pod kumulativno ostvarenim pretpostavkama da je vrijednost ulaganja najmanje 1.000.000,00 kn i da zapošljava najmanje 5 zaposlenika i to:

- u prvoj godini od ostvarenja ulaganja i početka zapošljavanja 100%,

- u drugoj godini od ostvarenja ulaganja i početka zapošljavanja 50 %,

- u trećoj godini od ostvarenja ulaganja i početka zapošljavanja 25 %,

(3) Ulagatelje u Gospodarskoj zoni Nova Gradiška oslobodit će upravno tijelo Grada Nova Gradiška nadležno za poslove komunalnog gospodarstva, na njihov dokumentirani zahtjev, plaćanja komunalne naknade u cijelosti u vremenu 3 godine od ostvarenog ulaganja od najmanje 50.000.000,00 kn i zapošljavanje najmanje 100 radnika.

(4) Odredbe stavaka 2. i 3. odnose se i na postojeće gospodarske subjekte iz proizvodno - prerađivačkih djelatnosti na području Grada Nova Gradiška za novoizgrađene objekte i novo zapošljavanje.

(5) Sukladno odredbama Odluke o socijalnoj skrbi Grada Nova Gradiška korisnicima koji ostvaruju pravo na naknadu za troškove stanovanja od strane Grada Nova Gradiška, podmiruju se troškovi komunalne naknade u 100 % iznosu mjesečnog zaduženja komunalne naknade, a na temelju prethodno podnijetog zahtjeva kod nadležnog Upravnog odjela Grada Nova Gradiška. Sredstva se osiguravaju u Proračunu Grada Nova Gradiška- Program socijalne skrbi.

1. Od obveze plaćanja komunalne naknade, privremeno će se osloboditi vlasnici odnosno korisnici nekretnina koje se ne mogu koristiti uslijed oštećenja uzrokovanih požarom, poplavom ili drugim elementarnim nepogodama i to za vrijeme dok se nastala oštećenja ne otklone.
2. Za manje ostvarene prihode od komunalne naknade za subjekte koji se u potpunosti ili privremeno oslobađaju plaćanja komunalne naknade osigurati će se razlika sredstava u Proračunu Grada.

**XIV. PRIJELAZNE I ZAVRŠNE ODREDBE**

**Članak 16.**

* 1. Stupanjem na snagu ove Odluke stavlja se izvan snage Odluka o komunalnoj naknadi Grada Nova Gradiška ("Novogradiški glasnik " broj 9/01, Odluka o izmjenama i dopunama Odluke o komunalnoj naknadi Grada Nova Gradiška ( '' Novogradiški glasnik'' 5/03), i Odluka o izmjenama i dopunama Odluke o komunalnoj naknadi Grada Nova Gradiška (''Novogradiški glasnik'' 13/17 ).

# Članak 17.

1. Ova Odluka objavit će se u '' Novogradiškom glasniku'', a stupa na snagu i primjenjuje se od 01.01.2019. godine.

Klasa:

Ur.br:

Nova Gradiška, \_\_\_\_\_\_\_\_\_\_ 2018.

# PREDSJEDNICA GRADSKOG VIJEĆA

**Ljepša Rakas-Vujčić, dr.med.**

**PODRUČJA ZONA ZA OBRAČUN KOMUNALNE NAKNADE**

U Gradu Nova Gradiška utvrđuju se zone za plaćanje komunalne naknade kako slijedi:

*I. ZONA*

- Trg kralja Tomislava ,

- Ulica slavonskih graničara,

- Cvijetni trg,

- Ulica Karla Dieneša,

- Ulica Ljudevita Gaja do Vinogradske ulice,

- Ulica Matije Antuna Relkovića,

- Ulica Ivana Gundulića,

- Ulica Josipa Juraja Strossmayera do Ulice Antuna Mihanovića,

- Ulica kralja Petra Krešimira,

- Ulica Jerka Ljubibratića,

- Ulica Jurja Haulika,

- Ulica Maksimilijana Benkovića do Ulice kralja Petra Svačića,

- Ulica Miroslava Kraljevića,

- Ulica Alojza Stepinca,

- Ulica Zrinskih do Ulice Miroslava Kraljevića,

- Kožarska ulica,

- Psunjska ulica do Kožarske ulice,

- Ulica Nikole Tesle,

- Potočna ulica,

- Ulica kralja Petra Svačića (od Relkovićeve do Benkovićeve ulice),

- Naselje Urije.

*II. ZONA*

- Ulica Antuna Branka Šimića,

- Ulica Silvija Strahimira Kranjčevića,

- Trg Grigora Viteza,

- Ulica Adama Mandrovića,

- Ulica Branka Radičevića,

- Ulica Ivana Kramarića

- Ulica Frankopanska,

- Ulica Andrije Štampara,

- Ulica Vladimira Nazora,

- Ulica Petra Preradovića,

- Ulica Zrinskih od Ulice Miroslava Kraljevića,

- Psunjska ulica od Kožarske ulice,

- Cvjetna ulica,

- Strmačka ulica,

- Ulica Mala,

- Ulica Marije Jurić Zagorke,

- Ulica Josipa Senića Pepe,

- Požeška ulica,

- Cernička ulica,

- Ulica svetog Vinka,

- Ulica Javora,

- Ulica Franje Račkog,

- Ulica Izidora Kršnjavog,

- Ulica Matije Gupca,

- Ulica bana Ivana Mažuranića,

- Ulica Josipa Jurja Strossmayera od Ulice Antuna Mihanovića,

- Ulica Antuna Mihanovića,

- Ulica bana Josipa Jelačića,

- Ulica Maksimilijana Benkovića od Ulice bana Josipa Jelačića,

- Ulica Ljudevita Posavskog,

- Ulica grofa Janka Draškovića,

- Ulica Ante Starčevića,

- Gajeva ulica od Vinogradske ulice,

- Ulica Ivana Zajca,

- Ulica Andrije Kačića Miošića,

- Ulica Vatroslava Lisinskog,

- Ulica Friedricha Schmidta,

- Ulica Dragutina Lobe,

- Trg kneza Višeslava,

- Ulica Marijana Lanosovića,

- Ulica Tina Ujevića,

- Ulica Slavča,

- Ulica Augusta Šenoe,

- Ulica A. G. Matoša,

- Ulica Radnička

- Kolodvorska ulica,

- Ulica kralja Petra Svačića,

- Ulica kralja Dmitra Zvonimira,

- Ulica baruna Trenka,

- Željeznička ulica,

- Slavonska ulica,

- Vinogradska ulica,

-  Voćarska ulica,

- Ulica Eugena Kvaternika*,*

- Ulica Lipovica,

- Ulica Grgura Ninskog (sjeverno od križanja s Bana J. Jelačića)

- Zagrebačka ulica,

- Ulica Slave Raškaj,

- Ulica Ivana Gorana Kovačića,

- Ulica Ive Andrića,

- Ulica Miroslava Krleže,

- Ulica Bartola Kašića,

- Ulica Vladimira Nikolića,

- Ulica Celestina Medovića,

*III ZONA*

- Ulice Mavre Bauera,

- Mlinarska ulica,

- Ulica Prkos,

- Ulica svetog Roka,

- Ulica braće Radić,

- Ulica fra Luke Ibrašimovića,

- Vrebino brdo,

- Ulica Josipa Freudenricha,

- Ulica Ruđera Boškovića,

- Ulica Ive Kerdića,

- Kovačevac,

- Ulica Ernesta Purgarića.

- Prognaničko naselje

- Prvča

- Seged

- Ulica Andrije Hebranga,

- Ulica Miloša Đurića,

- Ulica kneza Trpimira,

*IV ZONA*

- Ljupina,

- Gaj,

- Ulica Ivana Meštrovića,

- Ulica svetog Vida,

- Posavska ulica,

- Ulica Ivana Domca,

- Bedem

- Industrijska ulica,

- Ulica I Industrijski odvojak,

- Ulica II Industrijski odvojak,

- Ulica III Industrijski odvojak,

- Ulica IV Industrijski odvojak,

- Ulica V Industrijski odvojak,

- Ulica Grgura Ninskog južno od križanja Ulicom B.J.Jelačića ( istočna strana).